ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी आणि ब्रिटनचे पंतप्रधान बोरिस जॉन्सन यांच्यात आज आभासी शिखर परिषद झाली
नवी दिल्ली, 4 मे 2021
भारत आणि ब्रिटन यांच्यात दीर्घकालीन मैत्रीपूर्ण संबंध आहेत आणि लोकशाही, मूलभूत स्वातंत्र्य आणि कायद्याचे शासन, मजबूत पूरकता आणि वाढते एकत्रिकरण याप्रति परस्पर वचनबद्धतेने प्रोत्साहित धोरणात्मक भागीदारी आहे.
द्विपक्षीय संबंधांना ‘व्यापक धोरणात्मक भागीदारीपर्यंत’ वृद्धिंगत करण्यासाठी एक महत्त्वाकांक्षी ‘कृती आराखडा 2030’ ला मान्यता देण्यात आली. यामुळे उभय देशांमधील लोकांमधील संबंध, व्यापार आणि अर्थव्यवस्था, संरक्षण आणि सुरक्षा, हवामान आणि आरोग्यासारख्या प्रमुख क्षेत्रांमध्ये पुढील दहा वर्षांत आणखी सखोल आणि मजबूत सहभागाचा मार्ग सुकर होईल.
दोन्ही नेत्यांनी कोविड 19 परिस्थिती आणि लसीबाबत यशस्वी भागीदारीसह महामारी विरूद्धच्या लढ्यात सुरू असलेल्या सहकार्याबद्दल चर्चा केली. भारतात कोविड 19 च्या दुसऱ्या तीव्र लाटेच्या पार्श्वभूमीवर ब्रिटनने तत्काळ वैद्यकीय मदत पुरवल्याबद्दल पंतप्रधान मोदी यांनी पंतप्रधान जॉन्सन यांचे आभार मानले. पंतप्रधान जॉन्सन यांनी गेल्या वर्षभरात ब्रिटन आणि इतर देशांना औषधे आणि लसींचा पुरवठा करण्यासह विविध प्रकारे मदत पुरवण्यात भारताच्या भूमिकेचे कौतुक केले.
दोन्ही पंतप्रधानांनी जगातील 5 व्या आणि 6 व्या क्रमांकाच्या सर्वात मोठ्या अर्थव्यवस्थांमधील व्यापार क्षमता सिद्धीस नेण्यासाठी आणि 2030 पर्यंत द्विपक्षीय व्यापार दुपटीने अधिक वाढवण्याचे महत्त्वाकांक्षी लक्ष्य ठेवत 'वर्धित व्यापार भागीदारी'  सुरू केली. ईटीपीचा भाग म्हणून, लवकर लाभ व्हावा यासाठी अंतरिम व्यापार कराराचा विचार करण्यासह सर्वसमावेशक आणि संतुलित एफटीएबाबत वाटाघाटी करण्याच्या योजनेवर भारत आणि ब्रिटन यांनी सहमती दर्शवली. भारत आणि ब्रिटन यांच्यात वाढीव व्यापार भागीदारीमुळे दोन्ही देशांमध्ये हजारो प्रत्यक्ष व अप्रत्यक्ष रोजगार निर्माण होतील.
संशोधन आणि नाविन्यपूर्ण सहकार्यात ब्रिटन हा भारताचा दुसरा सर्वात मोठा भागीदार आहे. आफ्रिकेसह निवडक विकसनशील देशांना सर्वसमावेशक भारतीय नवसंशोधनांच्या हस्तांतरणाला मदत करण्याच्या उद्देशाने आभासी शिखर परिषदेत भारत-ब्रिटन जागतिक नवसंशोधन भागीदारीची घोषणा करण्यात आली. डिजिटल आणि आयसीटी उत्पादनांसह नवीन आणि उदयोन्मुख तंत्रज्ञानावर सहकार्य वाढवणे आणि पुरवठा साखळी लवचिकतेवर काम करण्याबाबत दोन्ही नेत्यांनी सहमती दर्शवली. सागरी, दहशतवादविरोधी आणि सायबरस्पेस क्षेत्रासह संरक्षण आणि सुरक्षा संबंध मजबूत करण्यावर देखील त्यांनी सहमती दर्शवली.
दोन्ही पंतप्रधानांनी हिंद-प्रशांत क्षेत्र आणि जी-7 मधील सहकार्यासह परस्पर हितसंबंधाच्या प्रादेशिक आणि जागतिक मुद्यांविषयी देखील विचारांची देवाणघेवाण केली. त्यांनी पॅरिस कराराची उद्दीष्टे साध्य करण्यासाठी हवामान कृतीसाठी वचनबद्धतेचा पुनरुच्चार केला आणि या वर्षाच्या अखेरीस ब्रिटन द्वारे आयोजित केल्या जाणाऱ्या सीओपी 26 तयारीत सहभागी होण्याचे मान्य केले.
भारत आणि ब्रिटन यांनी स्थलांतर आणि गतिशीलता यावर व्यापक भागीदारी सुरू केली जी दोन्ही देशांमधील विद्यार्थी आणि व्यावसायिकांच्या गतिशीलतेसाठी अधिक संधी प्रदान करेल.
परिस्थिती निवळल्यावर पंतप्रधान जॉन्सन यांच्या सोयीनुसार त्यांचे भारत दौऱ्यात स्वागत करण्याची इच्छा पंतप्रधानांनी व्यक्त केली. पंतप्रधान जॉन्सन यांनी पंतप्रधान मोदी यांना जी -7 शिखर परिषदेसाठी ब्रिटनला भेट देण्याचे पुन्हा निमंत्रण दिले.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
रोजगार निर्मितीची भूमी म्हणून भारत उदयाला येत असल्याचे केंद्रीय मंत्री जी. किशन रेड्डी यांचे प्रतिपादन
केंद्रीय सांस्कृतिक, पर्यटन आणि ईशान्य क्षेत्र विकास मंत्री, जी किशन रेड्डी आज हैदराबादमधील ताज कृष्णा इथे जी-20 च्या स्टार्टअप20 एन्गेजमेंट ग्रुपची प्रारंभिक बैठकीला उपस्थित होते. या बैठकीला केंद्रीय वाणिज्य आणि उद्योग राज्यमंत्री सोम प्रकाश, जी-20 चे शेर्पा आणि नीती आयोगाचे मुख्य कार्यकारी अधिकारी अमिताभ कांत हे देखील उपस्थित होते.
‘इनोव्हेटिंग फॉर अमृत काल, इंडिया @2047’ या संकल्पने अंतर्गत आयोजित करण्यात आलेल्या या बैठकीला उपस्थित प्रतिनिधी आणि सहभागींना संबोधित करताना रेड्डी म्हणाले, “आपल्या संकल्पनेला अनुसरून, उत्तरदायित्व पार पाडण्यासाठी, संयुक्त सहकार्याचे उद्दिष्ट ठेवण्यासाठी आणि यश प्राप्त करून ते वाटून घेण्यासाठी एकत्र येऊन काम करणे हे भारताच्या अध्यक्षतेखालील जी-20 परिषदेचे उद्दिष्ट आहे.”
भारतामधील स्टार्टअप परिसंस्थेबद्दलही जी. किशन रेड्डी यांनी आपले विचार मांडले. ते म्हणाले, "आजच्या स्टार्ट-अप उद्योगात कार्यरत गटासाठी भारत हे एक आदर्श ठिकाण आहे, कारण आपल्याकडे 350 अब्ज अमेरिकी डॉलर्सच्या एकत्रित मूल्याची 100 पेक्षा जास्त युनिकॉर्नसह जवळजवळ 85,000 नोंदणीकृत स्टार्ट-अप्स आहेत. सर्वात जास्त युनिकॉर्न असलेल्या देशांमध्ये जगात तिसऱ्या स्थानावर असलेला भारत, लवकरच या यादीत पहिल्या स्थानावर झेप घेणार आहे”. “स्टार्ट अप्सच्या माध्यमातून आपल्या तरुणांना नोकरी शोधणारे बनण्याऐवजी रोजगार निर्माण करणारे बनायचे आहे. आपले स्टार्टअप्स नवोन्मेषी आहेत, तसेच नवीन उत्पादने आणि अनुभवांचा शोध घेणारे आणि त्यामध्ये गुंतवणूक करणारे आहेत. आपल्या स्टार्टअप परीसंस्थेचे यश हे ध्यास, प्रगती आणि स्टार्टअप्सना प्रोत्साहन आणि आधार देण्यासाठीच्या सरकारच्या प्राथमिकतेचे प्रतीक आहे. आपल्याकडील प्रतिभेचा संचय आणि उत्पादनक्षम लोकसंख्येचा लाभ यामुळे भारत हे गुंतवणुकीसाठी आदर्श ठिकाण ठरले आहे”, ते म्हणाले.
बैठकीला संबोधित करताना जी. किशन रेड्डी यांनी भारताचा गतिमान नवोन्मेष आणि स्टार्टअप परिसंस्थेला चालना देण्यासाठी भारत सरकारने हाती घेतलेल्या विविध उपक्रमांबद्दल सांगितले. रेड्डी यांनी फंड ऑफ फंड्स फॉर स्टार्टअप्स  योजनेबद्दल सांगितले. 1.25 अब्ज अमेरिकी डॉलर्स  च्या भांडवली रकमेसह सुरु करण्यात आलेल्या या योजनेमुळे सुमारे 1.75 अब्ज डॉलर्स  गुंतवणुकीला चालना मिळाली. त्यांनी सरकारच्या स्टार्टअप इंडिया सीड फंड योजनेबद्दलही सांगितले, यामध्ये 126 इनक्यूबेटर्ससाठी 60 दशलक्ष डॉलर्स  मंजूर करण्यात आले आहेत. जागतिक नवोन्मेष निर्देशांकात भारताने गेल्या 7 वर्षांमध्ये 41 स्थानांनी झेप घेतली आहे, याचे संपूर्ण श्रेय भारत सरकारच्या अथक प्रयत्नांना असल्याचे रेड्डी यांनी नमूद केले.
वाणिज्य आणि उदयोग मंत्रालय
भारत-युके जेटको बैठकीला पियूष गोयल यांनी लंडन येथे केले संबोधित
(नवी दिल्ली, 16 जुलै 2019
वाणिज्य आणि उद्योग तसेच रेल्वेमंत्री पियूष गोयल यांनी लंडन येथे युके-भारत संयुक्त आर्थिक आणि व्यापार समितीच्या  बैठकीला संबोधित केले.
बैठकीच्या पार्श्वभूमीवर अन्न आणि पेय, आरोग्य निगा आणि डेटा सर्विसेस या क्षेत्रात तीन नवे कार्यकारी गट उभारण्यावर भारत आणि युके यांच्यात सहमती झाली.
ब्रिटीश प्रयोगशाळांमध्ये उदयाला आलेल्या संकल्पना प्रत्यक्षात आणण्याची क्षमता कुशल भारतीय मनुष्यबळाकडे असल्याचे गोयल यांनी सांगितले.
S.Tupe/S.Kakade/P.Kor
राष्ट्रपती कार्यालय
राष्ट्रपती बिहारमध्ये, एनआयटी पटणाच्या पदवीदान समारंभाला उपस्थित, पदवीधरांना शेतकऱ्यांबरोबर भागीदारी करण्याचे आवाहन
नवी दिल्ली, 15 नोव्हेंबर 2018
राष्ट्रपती राम नाथ कोविंद यांनी आज बिहारच्या पटणा येथील एनआयटी पटणाच्या आठव्या पदवीदान समारंभाला संबोधित केले.
एनआयटी पटणामधील संशोधनाचा उद्देश बिहारच्या आणि देशातील जनतेच्या विविध समस्या सोडवणे हा असायला हवा असे राष्ट्रपती यावेळी म्हणाले. त्यांनी एनआयटीच्या पदवीधरांना कृषी वैज्ञानिक आणि शेतकऱ्यांबरोबर भागीदार बनून उत्पादकता आणि उत्पन्न वाढवण्यासाठी मदत करण्याचे आवाहन केले.
तत्पूर्वी, त्यांनी आज पुसा, समस्तिपूर येथे डॉ. राजेंद्र प्रसाद केंद्रीय कृषी विद्यापीठाच्या पहिल्या पदवीदान समारंभाला संबोधित केले. यावेळी विद्यार्थ्यांना संबोधित करताना ते म्हणाले की, देशाच्या कृषी विकासात योगदान देण्यासाठी कृषी वैज्ञानिकांसाठी अमाप संधी उपलब्ध आहेत.
B.Gokhale/S.Kane/P.Malandkar
(Visitor Counter : 48
पंतप्रधान कार्यालय
पुराची थलायवा डॉ. एम. जी. रामचंद्रन मध्य रेल्वे स्थानक पूर्णपणे सौर ऊर्जेवर चालणारे स्थानक बनल्याबद्दल पंतप्रधानांनी आनंद व्यक्त केला
पुराची थलायवा डॉ. एम. जी. रामचंद्रन मध्य रेल्वे स्थानक पूर्णपणे सौर ऊर्जेवर चालणारे स्थानक बनल्याबद्दल पंतप्रधान नरेंद्र मोदी यांनी आनंद व्यक्त केला आहे.
रेल्वे, दळणवळण आणि इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांच्या ट्विटला उत्तर देताना पंतप्रधान म्हणाले;
"सौर ऊर्जेच्या वापराच्या बाबतीत पुराची थलाईवा डॉ. एम. जी. रामचंद्रन मध्य रेल्वे स्थानकाने दाखवलेला मार्ग पाहून आनंद झाला".
वाणिज्य आणि उदयोग मंत्रालय
बांधकाम क्षेत्र मोठ्या प्रमाणावर व्यवसायाच्या संधी उपलब्ध करेल, रोजगार निर्मिती आणि स्टार्ट अप परिसंस्थेला मोठी दालने खुली करेल- पीयूष गोयल
भारतीय बांधकाम क्षेत्र विकासक संस्था महासंघाच्या राष्ट्रीय अलंकरण सोहळ्यामध्ये पीयूष गोयल यांचे मार्गदर्शन
भारतीय बांधकाम क्षेत्र भारताच्या विकासगाथेचे महत्त्वाचे इंजिन राहिले आहे- पीयूष गोयल
भारतीय बांधकाम क्षेत्र भारताच्या विकासगाथेचे एक महत्त्वाचे इंजिन राहिले असून, ते मोठ्या प्रमाणावर रोजगार उपलब्ध करत आहे आणि गेल्या काही वर्षात या क्षेत्राने सरकारच्या सक्रिय पाठबळाच्या जोरावर मोठ्या प्रमाणावर लवचिकतेचे दर्शन घडवले आहे, असे केंद्रीय वाणीज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योगमंत्री पीयूष गोयल यांनी सांगितले आहे. ते आज भारतीय बांधकाम क्षेत्र विकासक संस्थांच्या महासंघाच्या राष्ट्रीय अलंकरण सोहळ्यामध्ये बोलत होते.
बांधकाम क्षेत्र हे एक अतिशय महत्त्वाचे क्षेत्र असून लोकांना उत्तम जीवनमान सुनिश्चित करण्याचे ते काम करेल, याकडे गोयल यांनी लक्ष वेधले. पुढील दोन तीन वर्षात भारत बांधकाम क्षेत्रातील तिसरी मोठी बाजारपेठ बनण्यासाठी सज्ज आहे, असे ते म्हणाले. गेल्या वर्षी निर्माण झालेल्या प्रचंड मागणीचा विचार करता या क्षेत्रामध्ये खूप मोठ्या प्रमाणावर क्षमता आहे आणि हे क्षेत्र मोठ्या प्रमाणावर व्यवसायाच्या, रोजगाराच्या संधी उपलब्ध करेल आणि स्टार्ट अप परिसंस्थेसाठी नवी दालने खुली करेल, असे त्यांनी सांगितले. 2023 च्या अर्थसंकल्पातही केंद्र सरकारने 10 लाख कोटी रुपयांच्या थेट गुंतवणुकीसह पायाभूत सुविधा क्षेत्रावर विशेषत्वाने भर दिला आहे, याकडे त्यांनी निर्देश केला. यामुळे एक प्रमुख जागतिक महासत्ता बनण्यासाठी भारताचा उदय होत आहे आणि त्यासाठी तो स्वतःला सज्ज करत आहे असा जगाला संदेश मिळत आहे, असे त्यांनी सांगितले.
बांधकाम नियामक प्राधिकरण रेराने या क्षेत्राचे औपचारिक क्षेत्रामध्ये रुपांतर करण्याची भूमिका बजावली आहे आणि यामध्ये पारदर्शकता आणि अधिक चांगल्या शासन पद्धती आणल्या आहेत. बांधकाम क्षेत्राला अधिक प्रतिरोधक्षम बनवण्यासाठी आणि काम करणे सुलभ करण्यासाठी जीएसटीचे सुलभीकरण करण्यात आले आहे, असे त्यांनी या क्षेत्राला पाठबळ देण्याच्या सरकारच्या भूमिकेबद्दल बोलताना सांगितले.
गृहनिर्माण क्षेत्रातील तक्रारींचे प्रभावी आणि गतिमान निरसन करण्यामुळे या क्षेत्राला मोठ्या प्रमाणात चालना मिळाली आहे आणि प्रामाणिक व्यवसायांचा सन्मान होईल, प्रेरणा दिली जाईल आणि प्रोत्साहन मिळेल हा अतिशय सुस्पष्ट संदेश यामुळे दिला गेला आहे, असे त्यांनी नमूद केले.
देशातील वृद्धीला मदत करण्यासाठी आणि वृद्धी या संकल्पनेच्या अर्थाचा सुशासन, बांधकाम क्षेत्राचे पुनरुत्थान, शून्य कार्बन पद्धतींचा सुयोग्य वापर, महिला सक्षमीकरण, गृह खरेदीदार आणि संबंधितांसाठी पारदर्शकता आणि समग्र आणि शाश्वत गृहनिर्माण विकास अशा प्रकारे विस्तार करण्यासाठी त्यांनी क्रेडाईला श्रेय दिले.
बांधकाम क्षेत्रातील आघाडीच्या उद्योजकांनी या क्षेत्राला शाश्वत विकासाला चालना देणारा आघाडीचा घटक बनवण्यासाठी या क्षेत्रात क्रांती घडवण्याच्या उद्देशाने युवा गुणवत्तेला प्रोत्साहन द्यावे अशी विनंती गोयल यांनी केली.
कायदा आणि न्याय मंत्रालय
भ्रष्टाचार आणि काळ्या पैशाबाबत सरकारची कठोर भूमिका- शांघाय सहकार्य संघटनेच्या विधी आणि न्याय मंत्र्यांच्या आठव्या बैठकीत किरेन रीजीजू यांचे प्रतिपादन
नवी दिल्ली, 6 ऑगस्ट 2021
पंतप्रधान नरेंद्र मोदी यांच्या नेतृत्वाखालील केंद्र सरकारची भ्रष्टाचार आणि काळ्या पैशाबाबत कठोर भूमिका आहे, असे प्रतिपादन केंद्रीय विधी आणि न्यायमंत्री किरेन रीजीजु यांनी केले आहे. देशात भ्रष्टाचाराचा बिमोड करण्यासाठी उत्तम कायदेशीर व्यवस्था आणि मजबूत संस्थात्मक यंत्रणा आहे, असेही ते म्हणाले.
शांघाय सहकार्य संघटनेच्या सदस्य देशांच्या विधी आणि न्याय मंत्र्यांची आठवी बैठक आज झाली, त्यात ते बोलत होते. सर्वांना सहज आणि स्वस्त दरात, न्याय मिळेल, यासाठी सरकारने केलेल्या उपाययोजनांची त्यांनी माहिती दिली.
भ्रष्टाचाराला पायबंद घालण्यासाठीचे उपाय, तसेच अनेक विवाद सोडवण्यासाठीच्या पर्यायी व्यवस्था, व्यावसायिकांना सुविधा देणारे कायदे आणि नियम इत्यादी उपाययोजनांची त्यांनी माहिती दिली. समाजातील वंचित वर्गाला मोफत कायदेशीर मदत मिळवून देण्यासाठी सरकारने सुरु केलेल्या उपक्रमांविषयी देखील त्यांनी या बैठकीत माहिती दिली.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
ग्राहक व्यवहार, अन्न आणि सार्वजनिक पुरवठा मंत्रालय
धान खरेदीत गतवर्षीच्या तुलनेत 23.22% ने वाढ
सुमारे 48.28 लाख शेतकऱ्यांना खरिप विपणन हंगाम खरेदीचा लाभ
सरकार खरीप विपणन हंगाम 2020-21, मध्ये गेल्या हंगामानुसार अस्तित्वात असलेल्या किमान आधारभूत किंमतीवर  शेतकऱ्यांकडून खरीप पिकांची खरेदी करीत आहे.
खरीप विपणन हंगाम 2020-21 मधील धान  खरेदी, तांदूळ उत्पादक राज्ये व केंद्रशासित प्रदेशांमध्ये सुरळीत सुरू आहे. पंजाब, हरियाणा, उत्तर प्रदेश, तेलंगणा, उत्तराखंड, तामिळनाडू, चंदीगढ, जम्मू-काश्मीर, केरळ, गुजरात, आंध्र प्रदेश, छत्तीसगड, ओदिशा, मध्यप्रदेश, महाराष्ट्र, बिहार आणि झारखंड या राज्यांमध्ये 18.12.2020 पर्यंत 411.05 लाख मेट्रीक टन धान खरेदी झाले. गतवर्षीपेक्षा यावर्षी धान खरेदीत 23.22% नी वाढ झाली.
सुमारे 48.28 लाख शेतकऱ्यांना याआधीच चालू खरीप विपणन हंगामातील किमान हमीभावावरील एकूण 77608.01 कोटी रुपयांच्या खरेदीचा लाभ झाला आहे.
याशिवाय, राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तरप्रदेश, ओदिशा,राजस्थान आणि आंध्र प्रदेश या राज्यांसाठी खरीप विपणन हंगाम 2020 च्या 51.00 लाख मेट्रिक टन डाळी व तेलबिया मूल्य समर्थन योजनेंतर्गत खरेदीला मान्यता देण्यात आली. त्याचप्रमाणे आंध्रप्रदेश, कर्नाटक, तामिळनाडू, केरळ या राज्यांमध्ये 1.23 लाख मेट्रीक टन खोबरे  खरेदीला मंजूरी देण्यात आली आहे. राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत इतर राज्ये/केंद्रशासित प्रदेशांकडून मूल्य समर्थन योजनेंतर्गत अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर मान्यताही देण्यात येईल.
18.12.2020 पर्यंत सरकारने आपल्या नोडल एजन्सीमार्फत मूग, उडीद, भुईमूग शेंगा आणि सोयाबिनची 191669.08 मेट्रीक टन 1027.76 कोटी रुपये एमएसपी मूल्याची खरेदी केली असून तमिळनाडू, महाराष्ट्र, गुजरात, हरियाणा आणि राजस्थानमधील 105987 शेतकऱ्यांना त्याचा लाभ झाला आहे.
पंजाब, हरियाणा, राजस्थान मध्य प्रदेश, महाराष्ट्र, गुजरात, तेलंगणा, आंध्र प्रदेश, ओदिशा आणि कर्नाटक या राज्यांमध्ये किमान आधारभूत किंमतीने कापूस खरेदी सुरळीत सुरू आहे. 18.12.2020 पर्यंत 16799.87 कोटी रुपये किंमतीच्या 5761122 कापसाच्या गासड्या खरेदी झाल्या असून त्याचा लाभ 1120868 शेतकऱ्यांना झाला.
युवा व्यवहार आणि क्रीडा मंत्रालय
केंद्रीय क्रीडा मंत्री अनुराग ठाकूर आणि क्रीडा राज्यमंत्री निशिथ प्रामाणिक, उद्या ऑलिम्पिकच्या उद्घाटन सोहळ्याच्या प्रसंगी नॅशनल स्टेडियमवरून भारतीय खेळाडूंचा उत्साह वाढवतील
नवी दिल्ली, 22 जुलै 2021
आपल्या खेळाडूंना प्रोत्साहन देण्यासाठी सर्व क्षेत्रातील नामवंत व्यक्ती तसेच माजी खेळाडू आणि इतरही बरेच जण देशभरातून या कार्यक्रमात सहभागी होतील.
32व्या समर ऑलंपिकला उद्यापासून जपानमधील टोकियो येथे सुरुवात होत आहे. केंद्रीय युवक कल्याण आणि क्रीडामंत्री अनुराग सिंग ठाकुर व केंद्रीय युवक कल्याण आणि क्रीडा राज्यमंत्री निशिथ प्रामाणिक हे मेजर ध्यानचंद नॅशनल क्रीडांगणावरून ऑलिंपिकचा उद्घाटन सोहळा बघतील.
सर्व क्षेत्रातील नामवंत व्यक्ती तसेच माजी खेळाडू आणि देशभरातील इतरजण या प्रसंगाला उपस्थित राहून पंतप्रधान नरेंद्र मोदी यांच्या कल्पनेतील #Cheer4India मोहिमेचा भाग म्हणून खेळाडूंना प्रोत्साहन देतील.
हरियाणाचे क्रीडामंत्री संदीप सिंग, मध्यप्रदेशच्या क्रीडामंत्री यशोधरा राजे सिंदिया, राष्ट्रीय बॅडमिंटन कोच पुल्लेला गोपीचंद ही सोहळ्यात भाग घेणाऱ्या अपेक्षित नामवंतांपैकी काही नावे.
भारतातर्फे या ऑलिंपिकला आत्तापर्यंतचे सर्वात जास्त संख्येचे म्हणजे 127 खेळाडूंचा समावेश असलेले पथक जात आहे. यामध्ये महिला ॲथलिटच्या सर्वात मोठ्या म्हणजे 56 खेळाडूंच्या पथकाचा समावेश आहे
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
अर्थ मंत्रालय
सिमलासाठी पहिल्या व्यावहारिक पाणी पुरवठा आणि मलनिस्सारण सेवा सुधारणा विकास धोरण ऋण यासाठी भारताने जागतिक बँकेसमवेतच्या विधी करारावर स्वाक्षऱ्या केल्या
नवी दिल्ली, 15 फेब्रुवारी 2019
गेल्या काही वर्षापासून तीव्र पाणी टंचाईला तोंड देणाऱ्या जलजन्य रोगांचा मुकाबला करणाऱ्या सिमलावासियांना पिण्याचे स्वच्छ पाणी पुरविण्यासाठी मदत करणाऱ्या 40 दशलक्ष अमेरिकी डॉलर्सच्या ऋण करारावर भारत सरकार, हिमाचल प्रदेश सरकार आणि जागतिक बँकेने आज स्वाक्षऱ्या केल्या.
सिमला जलपुरवठा आणि मलनिस्सारण सेवा सुधारणा विकास धोरण ऋण एक मुळे सिमला आणि लगतच्या परिसरात पाणी पुरवठा आणि स्वच्छता सेवात सुधारणा होणार आहे.
वित्त मंत्रालयाचे अतिरिक्त सचिव समीर कुमार खरे, जागतिक बँकेचे देशासाठीचे संचालक जुनैद कमाल अहमद आणि हिमाचल प्रदेशच्या नागरी विकास विभागाचे प्रधान सचिव प्रबोध सक्सेना यांनी या करारावर स्वाक्षऱ्या केल्या.
B.Gokhale/N.Chitale/P.Malandkar
(Visitor Counter : 45
अर्थ मंत्रालय
20 लाखांहून अधिक करदात्यांना आयकर विभागाकडून कोविड-19 महामारीच्या काळात 62,361 कोटी रुपयांपेक्षा जास्त परतावा
नवी दिल्ली, 3 जुलै 2020
कोविड-19 महामारीच्या काळात करदात्यांना मदत व्हावी या दृष्टीकोनातून,प्रलंबित आयकर परतावे जारी करावेत या केंद्र सरकारच्या निर्णयासंदर्भात 8 एप्रिल 2020 ला काढण्यात आलेल्या प्रसिद्धी पत्रकानुसार, आयकर विभागाने 8 एप्रिल ते 30 जून 2020 या काळात प्रती मिनिट 76 प्रकरणे या वेगाने कर परतावे जारी केले. कामकाजाच्या केवळ 56 दिवसात केंद्रीय प्रत्यक्ष कर मंडळाने  20.44 लाखापेक्षा जास्त प्रकरणात 62,361 कोटी रुपयांहून अधिक परतावा जारी केला. करदात्यांसाठी उपयोगी ठरणाऱ्या, आयकर विभागाच्या या पावलामुळे करदात्यांना कोविड-19 महामारीच्या कठीण काळात रोकड सुलभता राहण्यासाठीही मदत झाली आहे. या काळात 19,07,853 प्रकरणात करदात्यांना 23,453.57 कोटी रुपयांचे परतावे तर 1,36,744 प्रकरणात 38,908.37 कोटी रुपयांचे कंपनी कर परतावे जारी करण्यात आले. पूर्णतः इलेक्ट्रॉनिक प्रक्रियेच्या माध्यमातून परतावे जारी करण्यात आले असून रक्कम करदात्याच्या खात्यात थेट जमा करण्यात आली आहे. परतावा जारी करण्याची विनंती करण्यासाठी आयकर विभागापर्यंत पोहोचवण्याची करदात्याला आवश्यकता पडली नाही. त्यांच्या बँक खात्यात थेट परतावा जमा झाला.
करदात्यांनी विभागाच्या ई-मेलना तातडीने प्रतिसाद द्यावा त्यामुळे त्यांच्या बाबतीतही परतावा प्रक्रिया सुरु करून जारी करता येईल याचा सीबीडीटीने पुनरुच्चार केला आहे. आयकर विभागाच्या ई-मेल मधे करदात्याना त्यांच्या प्रलंबित मागण्या, बँक खाते क्रमांक यांची पुष्टी करण्याबाबत विचारणा करण्यात येते. अशा सर्व प्रकरणात करदात्याकडून जलद प्रतिसाद आल्यास आयकर विभागाला त्यांची परतावा प्रक्रिया जलदगतीने करणे शक्य होते.S.Thakur/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
महसूल गुप्तचर संचालनालयाकडून आयफोन तस्करी करणाऱ्या रॅकेटचा पर्दाफाश
नवी दिल्ली, 28 नोव्हेंबर 2021
महसूल गुप्तचर संचालनालयाने देशात तस्करी होत असलेल्या आयफोनचा साठा पकडला आहे.
अचूक गुप्तचर माहितीच्या आधारावर, महसूल गुप्तचर संचालनालयाच्या  अधिकाऱ्यांनी 26.11.2021 रोजी दोन मालाची तपासणी केली. हा माल हॉंगकाँगहून मुंबईतील छत्रपती शिवाजी आंतरराष्ट्रीय विमानतळाच्या एअर कार्गो कॉम्प्लेक्स , आला होता. आयात मालाच्या दस्तऐवजांमध्ये हा माल "मेमरी कार्ड" म्हणून जाहीर करण्यात आला होता. तथापि, प्रत्यक्ष तपासणीत असे दिसून आले की मालामध्ये खालील वस्तू होत्या-
|
|
Description
|
|
Quantity
|
|
iPhone 13 Pro
|
|
2,245
|
|
iPhone 13 Pro Max
|
|
1,401
|
|
Google Pixel 6 pro
|
|
12
|
|
Apple Smart Watch
|
|
1
अशा प्रकारे, रोखलेल्या मालामध्ये एकूण 3,646  आयफोन-13 मोबाईल फोन सापडले. कागदपत्रात नमूद न केलेले वर उल्लेख केलेले मोबाईल फोन आणि ऍपल स्मार्ट घड्याळ,या वस्तू सीमा शुल्क कायदा, 1962 अंतर्गत जप्त करण्यात आल्या. जप्त केलेल्या मालाची एकूण किंमत सुमारे रु. 42.86 कोटी रुपये होती तथापि मालाचे घोषित मूल्य फक्त 80 लाख रुपये होते.
आयफोन 13 मॉडेल सप्टेंबर 2021 पासून भारतात विक्रीसाठी आले, ज्याची मूळ किंमत रु. 70,000/- रुपये होती आणि काही उच्च श्रेणीतील मॉडेल्सची किंमत 1,80,000 रुपये होती. भारतात मोबाईल फोन्सच्या आयातीवर 44% प्रभावी सीमाशुल्क लागू होते.
तस्कर आयफोन 13 सारख्या नवीनतम उत्पादनांसाठी त्यांचे तस्करीचे नेटवर्क किती लवकर प्रस्थापित करतात हे या अत्याधुनिक मॉडेल्सच्या फोनच्या इतक्या मोठ्या प्रमाणावरील तस्करीच्या प्रयत्नातून आढळून येते. या शोधामुळे एक गंभीर आयात फसवणूक उघडकीस आली आहे, ज्यामुळे लक्षणीय महसूल परिणाम दर्शवणाऱ्या तस्करीच्या अनन्य आणि अत्याधुनिक पद्धती शोधून त्यांचा मुकाबला करण्यात महसूल गुप्तचर संचालनालयाची क्षमता अधिक मजबूत झाली आहे. देशाच्या आर्थिक सीमांचे रक्षक म्हणून, महसूल गुप्तचर संचालनालय तस्करीचा मुकाबला करण्यासाठी सज्ज आहे.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 284
संरक्षण मंत्रालय
माझगाव डॉक शिपबिल्डर्स लिमिटेडकडून दुसरी स्कॉर्पिअन पाणबुडी खंदेरी भारतीय नौदलाला सुपूर्त
नवी दिल्ली, 19 सप्टेंबर 2019
माझगाव डॉक शिपबिल्डर्स लिमिटेडने  आज मुंबईत झालेल्या कार्यक्रमात दुसरी स्कॉर्पिअन पाणबुडी ‘खंदेरी’ भारतीय नौदलाकडे सुपूर्त केली.
पहिली पाणबुडी खंदेरी भारतीय नौदलात 6 डिसेंबर 1968 ला दाखल झाली होती. 20 वर्षांच्या सेवेनंतर 18 ऑक्टोबर 1989 ला तिला सेवेतून निरोप देण्यात आला होता.
स्कॉर्पिअन श्रेणीतली पाणबुडी बांधणे एमडीएलसाठी आव्हानात्मक होते. त्यावर मात करुन गुणवत्तेशी कुठलीही तडजोड न करता खंदेरी बांधण्यात आली आहे.
स्कॉर्पिअन श्रेणीतली तिसरी पाणबुडी ‘करंज’च्या सध्या सागरी चाचण्या सुरु आहेत.
B.Gokhale/S.Kakade/D.Rane
(Visitor Counter : 116
ऊर्जा मंत्रालय
आरोग्यदायी पर्यावरण आणि स्वच्छ भारत निर्माण करणे हा सरकारचा मूळ उद्देश-आर.के.सिंग
नवी दिल्ली, 8 मे 2018
ऊर्जा निर्मिती करत असताना आरोग्यदायी पर्यावरण देणे आणि स्वच्छ भारत निर्माण करणे हा सरकारचा मूळ उद्देश आहे असे प्रतिपादन उर्जा आणि नवीन आणि नवीकरणीय ऊर्जा राज्यमंत्री  आर.के.सिंग यांनी म्हटले आहे. ‘एनटीपीसी’ च्या वतीने आयोजित केलेल्या दोन दिवसीय परिषदेच्या उद्घाटनप्रसंगी ते बोलत होते. कृषी कचरा आणि महापालिकांचा घनकचरा यांच्यातून करण्यात येणारी वीज निर्मिती या विषयावर परिषदेचे आयोजन करण्यात आले आहे. अशा प्रकल्पातून स्वच्छ भारत संकल्पनेला प्रोत्साहन मिळेल आणि पर्यावरणाला हानी न पोहोचता वीज निर्मिती होऊ शकणार आहे. मात्र या प्रकल्पासमोर येणाऱ्या समस्यांना चांगल्या प्रकारे उत्तरे शोधली पाहिजेत, असेही आर.के.सिंग यावेळी म्हणाले.
या कार्यक्रमात ऊर्जा मंत्रालयाचे सचिव ए.के.भल्ला यांचेही भाषण झाले. स्वच्छ पर्यावरणाचे आव्हान एन.पी.टी.पी.सी सारख्या कंपनीने पेलून नव संकल्पनांचा वापर करुन ऊर्जा निर्मिती करावी असे आवाहन केले.
कृषी कचरा आणि महापालिकांचा घनकचरा यातून ऊर्जा निर्मितीसाठी एन.टी.पी.सी ने मोठ्या प्रमाणावर कार्य सुरु केले आहे. त्यासाठी ऊर्जा निर्मिती तज्ञ, ऊर्जा क्षेत्रातील व्यावसायिक अशा अनेक घटकांना सहभागी करुन घेण्यात आले आहे असे यावेळी सांगण्यात आले.
N.Sapre/S.Bedekar/P.Malandkar
(Visitor Counter : 89
गृह मंत्रालय
देशातल्या पुरस्थितीचा आढावा घेण्यासाठी केंद्रीय गृहराज्यमंत्री नित्यानंद राय यांच्या अध्यक्षतेखाली उच्चस्तरीय बैठकीचे आयोजन
नवी दिल्ली, 9 ऑगस्ट 2019
केंद्रीय गृहमंत्री अमित शहा यांच्या निर्देशानुसार केंद्रीय गृहराज्यमंत्री नित्यानंद राय यांनी आज नवी दिल्ली येथे देशाच्या विविध भागात आलेल्या पूरस्थितीचा आढावा घेण्यासाठी उच्चस्तरीय बैठक घेतली. या पूरस्थितीला तोंड देण्यासाठी केंद्रीय मंत्रालये/संस्था यांच्या सज्जतेची त्यांनी माहिती घेतली. गेल्या दोन दिवसात महाराष्ट्र, केरळ, कर्नाटक या राज्यात अतिशय जास्त पाऊस झाल्याची माहिती भारतीय हवामान विभागाने दिली. त्याशिवाय गुजरात, पश्चिम मध्य प्रदेश आणि पूर्व राजस्थानात पुढल्या 24 तासात मुसळधार पावसाची शक्यता वर्तवली आहे. एनडीआरएफची 83 पथके पुराची झळ पोहोचलेल्या चार राज्यांमध्ये आवश्यक त्या सामुग्रीसह तैनात असल्याची माहिती एनडीआरएफच्या महासंचालकांनी दिली. त्याचबरोबर लष्कर, नौदल, हवाई दल आणि तटरक्षक दलाच्या 173 तुकड्या या राज्यांमध्ये तैनात आहेत. गृह मंत्रालय, एनडीआरएफ, भारतीय हवामान विभाग आणि केंद्रीय जल आयोगामधील नियंत्रण कक्षातून परिस्थितीवर सातत्याने 24X7 लक्ष ठेवले जात आहे. आत्तापर्यंत 82,000 लोकांना सुरक्षित ठिकाणी हलवले असून, पुरात अडकलेल्या 2325 लोकांची सुटका करण्यात आली आहे. या बैठकीला गृह सचिव, एनडीआरएफचे महासंचालक, राष्ट्रीय आपत्ती व्यवस्थापन प्राधिकरणाचे सदस्य सचिव, गृह मंत्रालय, संरक्षण मंत्रालय, केंद्रीय जल आयोग आणि भारतीय हवामान विभागाचे वरिष्ठ अधिकारी उपस्थित होते. केंद्रीय गृहमंत्री या परिस्थितीवर सातत्याने लक्ष ठेवून आहेत आणि त्यांनी आवश्यक त्या सर्व उपाययोजना करण्याचे निर्देश संबंधित अधिकाऱ्यांना दिले आहेत.
B.Gokhale/S.Patil/P.Malandkar
(Visitor Counter : 104
पंतप्रधान कार्यालय
टोकियो ऑलिम्पिक 2020 स्पर्धेत भालाफेकमध्ये सुवर्णपदक जिंकल्याबद्दल नीरज चोप्राचे पंतप्रधानांकडून अभिनंदन
टोकियो ऑलिम्पिक 2020 स्पर्धेत भालाफेकमध्ये सुवर्णपदक जिंकल्याबद्दल नीरज चोप्राचे पंतप्रधान नरेंद्र मोदी यांनी अभिनंदन केले आहे. नीरजने अतिशय उत्कटतेने खेळ करत अतुलनीय धैर्य दाखवले असे पंतप्रधानांनी म्हटले आहे. .
आपल्या ट्विट संदेशामध्ये पंतप्रधान म्हणाले;
"टोकियोमध्ये इतिहास लिहिला गेला आहे ! आज @Neeraj_chopra1 ने जे साध्य केले ते कायम स्मरणात राहील. युवा नीरजने चमकदार कामगिरी केली आहे.नीरजने अतिशय उत्कटतेने खेळ करत अतुलनीय धैर्य दाखवले . सुवर्णपदक जिंकल्याबद्दल त्याचे अभिनंदन. #Tokyo2020"i